സ്കൂളുകളില് ഇനി മുതല് ശനിയാഴ്ചയും പ്രവൃത്തി ദിവസം വിദ്യാഭ്യാസ മന്ത്രി തിരുവനന്തപുരം: സംസ്ഥാനത്ത് സ്കൂളുകളില് ഇനി മുതല് ശനിയാഴ്ചയും പ്രവൃത്തി ദിവസം. എല്ലാ ദിവസവും ഉച്ചവരെയായിരിക്കും ഇനി ക്ലാസുകള്. എല്പി ക്ലാസുകളില് ഒരു ബെഞ്ചില് രണ്ടുകുട്ടികളെ വീതമായിരിക്കും ഇരുത്താന് അനുവദിക്കുകയെന്നും, കൊവിഡ് മാനദണ്ഡങ്ങള് പാലിച്ച് വിദ്യാര്ത്ഥികള്ക്ക് ഉച്ചഭക്ഷണം നല്കുമെന്നും വിദ്യാഭ്യാസമന്ത്രി വി ശിവന്കുട്ടി നിയമസഭയില് അറിയിച്ചു. തയ്യാറാക്കിയ മാര്ഗരേഖയനുസരിച്ച് കൊവിഡ് മാനദണ്ഡങ്ങള് പാലിച്ച് ഉച്ചഭക്ഷണം തയ്യാറാക്കി ഓരോ സ്കൂളിന്റെയും സാഹചര്യമനുസരിച്ച് വിതരണം ചെയ്യും. ഇതിനായി പി.ടി.എ.യുടെയും തദ്ദേശ സ്വയംഭരണ സ്ഥാപനങ്ങളുടെയും ട്രേഡ് യൂണിയനുകളുടെയും സംയുക്ത യോഗം വിളിച്ചുചേര്ക്കും.വിദ്യാര്ത്ഥികള്ക്കുള്ള കണ്സെഷനുമായി ബന്ധപ്പെട്ട് സ്വകാര്യ ബസുടമകളുമായി ചര്ച്ച നടത്തും. കെഎസ്ആര്ടിസി നിലവിലുള്ള കണ്സെഷന് തുടരും. ഒക്ടോബര് 23നുശേഷം പ്ലസ് വണ് സീറ്റ് അപര്യാപ്തത ജില്ലാ അടിസ്ഥാനത്തില് പരിഹരിക്കുമെന്നും വിദ്യാഭ്യാസമന്ത്രി വി ശിവന്കുട്ടി നിയമസഭയെ അറിയിച്ചു.